LV Eiropas Savienības Oficiālais Vēstnesis L 135/4

KOMISIJAS REGULA (ES) Nr. 441/2012

(2012. gada 24. maijs),

ar ko groza II un III pielikumu Eiropas Parlamenta un Padomes Regulai (EK) Nr. 396/2005 attiecībā uz maksimāli pieļaujamiem bifenazāta, bifentrīna, boskalīda, kadusafosa, hlorantraniliprola, hlorotalonila, klotianidīna, ciprokonazola, deltametrīna, dikambas, difenokonazola, dinokapa, etoksazola, fenpiroksimāta, flubendiamīda, fludioksonila, glifosāta, metaksila-M, meptildinokapa, novalurona, tiametoksāma un triazofosa līmeņiem konkrētos produktos vai uz tiem

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu,

tā kā:

(1) Regulas (EK) Nr. 396/2005 II pielikumā un III pielikuma B daļā bija norādīti bifenazāta, bifentrīna, hlortalonila, deltametrīna, etoksazola, glifosāta, metalaksila-M un triazofosa maksimāli pieļaujamie atlieku līmeņi (MAL). Boskalīda, hlorantraniliprola, klotianidīna, ciprokonazola, dikambas, difenokonazola, dinokapa, fenpiroksimāta, flubendiamīda, fludioksonila, meptildinokapa, novalurona un tiametoksāma MAL noteikti Regulas (EK) Nr. 396/2005 III pielikuma A daļā. Regulas (EK) Nr. 396/2005 pielikumos agrāk nebija noteikti kadusafosa MAL.

(2) Saistībā ar procedūru, kurā piešķir atļauju izmantot darbīgo vielu metalaksilu-M saturošu augu aizsardzības līdzekli dārza salātiem, salātu baldriņiem, platlapu cigoriņiem, kressalātiem, barbarejai, sējas pazvērītēm/rukola salātiem, sarkanajām sinepēm, Brassica spp. lapām un dzinumiem, atbilstoši Regulas (EK) Nr. 396/2005 6. panta 1. punktam tika iesniegts pieteikums par spēkā esošo MAL grozīšanu.

(3) Par fludioksonila izmantošanu šādu pieteikumu iesniedza attiecībā uz salātu baldriņiem, dārza salātiem, platlapu cigoriņiem, kressalātiem, rukola salātiem, Brassica spp. lapām un dzinumiem, spinātiem, biešu lapām un svaigiem garšaugiem. Attiecībā uz glifosāta izmantošanu šādu pieteikumu iesniedza par lēcām. Par hlorantraniliprolu šādu pieteikumu iesniedza attiecībā uz citrusaugļiem, zemenēm, pupiņām un zirņiem (ar un bez pākstīm), lēcām, citiem pākšaugu dārzeņiem, artišokiem, rīsiem un kafijas pupiņām.

(4) Attiecīgās dalībvalstis saskaņā ar Regulas (EK) Nr. 396/2005 8. pantu šos pieteikumus novērtēja un novērtēšanas ziņojumus nosūtīja Komisijai.

(5) Eiropas Pārtikas nekaitīguma iestāde (turpmāk “iestāde”) novērtēja pieteikumus un novērtējuma ziņojumus, īpašu uzmanību veltot patērētāju un attiecīgos gadījumos dzīvnieku apdraudējumam, un sniedza pamatotus atzinumus par ierosinātajiem MAL (2). Iestāde šos atzinumus nosūtīja Komisijai un dalībvalstīm un publiskoja tos.

(6) Iestāde pamatotajos atzinumos secināja, ka attiecībā uz fludioksonila izmantošanu salātu baldriņiem, kressalātiem, rukola salātiem, Brassica spp. lapām un dzinumiem un svaigiem garšaugiem dati nav pietiekami, lai varētu atbalstīt pieprasītos MAL. Attiecībā uz hlorantraniliprola izmantošanu pupām bez pākstīm, zirņiem ar un bez pākstīm, lēcām un citiem pākšaugu dārzeņiem iestāde secināja, ka dati nav pietiekami, lai varētu atbalstīt pieprasītos MAL.

(7) Par visiem citiem lietojumiem iestāde pamatotajos atzinumos secināja, ka visas prasības attiecībā uz datiem ir ievērotas un ka tādi MAL grozījumi, kā iesaka iestāde, pamatojoties uz iedarbības novērtējumu uz 27 konkrētām patērētāju grupām Eiropā, patērētāju drošības ziņā ir pieņemami. Tā ņēma vērā jaunāko informāciju par metalaksila-M toksikoloģiskajām īpašībām. Ne minētās vielas iedarbība, to mūža laikā uzņemot ar visiem pārtikas produktiem, kuros varētu būt šī viela, ne tās īslaicīga iedarbība, lielā daudzumā patērējot attiecīgos laukaugus un produktus, neliecina par risku pārsniegt pieļaujamo diennakts devu (ADI) vai akūto references devu (ARfD).

(8) Pārtikas kodeksa komisija (3)2011. gada 9. jūlijā pieņēma CXL bifenazātam, bifentrīnam, boskalīdam, kadusafosam, hlorantraliniprolam, hlortalonilam, klotianidīnam, ciprokonazolam, deltametrīnam, dikambai, difenokonazolam, dinokapam, etoksazolam, fenpiroksimātam, flubendiamīdam, fludioksonilam, meptildinokapam, novaluronam, tiametoksāmam un triazofam. Minētie CXL būtu jāiekļauj Regulā (EK) Nr. 396/2005 kā MAL, izņemot tos CXL, kuri kādai no Eiropas patērētāju grupām nav droši un par kuriem Eiropas Savienība ir reģistrējusi atrunu Pārtikas kodeksa komisijā (4).

(9) Pamatojoties uz iestādes pamatotajiem atzinumiem un zinātnisko atzinumu un ņemot vērā aplūkojamā jautājumā būtiskos faktorus, atzīstams, ka ierosinātie MAL grozījumi atbilst Regulas (EK) Nr. 396/2005 14. panta 2. punkta prasībām.

(10) Tādēļ Regula (EK) Nr. 396/2005 būtu attiecīgi jāgroza.

(11) Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,

IR PIEŅĒMUSI ŠO REGULU.

1. pants

Regulas (EK) Nr. 396/2005 II un III pielikumu groza saskaņā ar šīs regulas pielikumu.

2. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2012. gada 24. maijā Komisijas vārdā – priekšsēdētājs José Manuel BARROSO

(1) OV L 70, 16.3.2005., 1. lpp.

(2) Eiropas Pārtikas nekaitīguma iestāde; Modification of the existing MRLs for metalaxyl-M in lettuce and other salad plants. EFSA Journal 2012. gads; 10(1):2549. (25. lpp.). doi:10.2903/j.efsa.2012.2549. Pieejams tiešsaistē: www.efsa.europa.eu/efsajournal.

Eiropas Pārtikas nekaitīguma iestāde; Modification of the existing MRL for glyphosate on lentils plants. EFSA Journal 2012. gads; 10(1):2550. (25. lpp.). doi:10.2903/j.efsa.2012.2550. Pieejams tiešsaistē: www.efsa.europa.eu/efsajournal.

Eiropas Pārtikas nekaitīguma iestāde; Modification of the existing MRLs for fludioxonil in leafy crops. EFSA Journal 2011. gads; 9(12):2487. (27. lpp.). doi:10.2903/j.efsa.2012.2487. Pieejams tiešsaistē: www.efsa.europa.eu/efsajournal.

(3) Pārtikas kodeksa komitejas ziņojumi par pesticīdu atliekvielām ir pieejami

http://www.codexalimentarius.net/download/report/767/REP11_CACe.pdf

ALINORM 10/34/REP. KOPĪGĀ FAO/PVO PĀRTIKAS STANDARTU PROGRAMMAS UN PĀRTIKAS KODEKSA KOMISIJA. II un III pielikums, Trīsdesmit ceturtā sanāksme. Starptautiskais Konferenču centrs, Ženēva, Šveice, 2011. gada 4.–9. jūlijs.

(4) Scientific support for preparing an EU position in the 43rd Session of CCPR

Scientific Report of EFSA, publicēts 2011. gada 7. septembrī.

(http://www.efsa.europa.eu/en/efsajournal/pub/2360.htm).